cyanic-selkie/wikianc huggingface dataset:
Eustaquio Pastor Cuquejo Verga
Erkebiskop av Asunción
I november 2014 fratrådte den da 75 år gamle msgr. Cuquejo Verga som erkebiskop av Asunción av aldersgrunner, og pave Frans utnevnte biskop Edmundo Ponziano Valenzuela Mellid, S.D.B. til ny erkebiskop den 6. november. ,, , , ,
Episkopalgenealogi
Hans episkopalgenealogi er:
Bjørn Boom
Bjørn Boom (født 17. desember 1975) er en nederlandsk vannpolospiller.
Kepler-186
Kepler-186 er en rød dverg – en stjerne i hovedserien av klassen M1V, som befinner seg omkring 493 ± 59 lysår unna i stjernebildet Svanen. Stjernen er litt kaldere enn solen, og har omkring halvparten av dens metallisitet. Den er omgitt av fem kjente planeter, deriblant den første kjente jordlignende verden som er oppdaget i den beboelige sone: Kepler-186 f. De fire andre planetene Kepler-186 b, c, d og e er for nære stjernen, og for varme, til å kunne ha flytende vann. Disse fire planetene har sannsynligvis en bundet rotasjon, mens Kepler-186f er tilstrekkelig langt unna stjernens gravitasjon til å opprettholde sin egen rotasjon.
Meng Huo
Meng Huo (孟獲) var en aristokrat i regionen Nanzhong, sør for Shu Han, i de tre rikers tid i Kina. Han var involvert i mange trefninger med Shu Han, og som gjengjeldelse gikk Shus strateg Zhuge Liang til full invasjon av Nanzhong. Etter at han var blitt tatt til fange av Zhuge Liang syv ganger, kapitulerte Meng Huo og sverget troskapsed til Shu Han.
I den offisielle historieskrivning fremstår Meng Huo som han-kineser. Imidlertid overskygges dette i folkloren av Luo Guanzhongs delvis fiktive skildring i Beretningen om de tre kongedømmer, der Meng fremstilles som en stammeleder fra de sørlige barbarers rekker.
I romanen var Meng Huo gift med den fiktive Fru Zhurong, som skal ha nedstammet fra ildguden, Zhu Rong.
Stille diskotek
Stille diskotek, også kjent som «silent disco», er når besøkende på en nattklubb eller fest hører på musikk gjennom trådløse høretelefoner i stedet for musikk fra felles høyttalere. Da kan alle besøkende høre på musikken de ønsker uten at andre hører den. Det kalles «silent disco» eller «stille diskotek» fordi lokalet vil høres stille når en ikke går med hodetelefoner selv. Hensikten med konseptet var mer valgfrihet av musikk og for å unngå å forstyrre andre. I tillegg kan en ta av seg høretelefonene og snakke med hverandre i festlokalet.
Historikk
Ideen ble inspirert av den finske sci-fi filmen «Ruusujen Aika» fra 1969, men stille diskotek ble ikke noe særlig utbredt før tidlig 2000-tallet. I 2002 ble det åpnet en nattklubb med stille diskotek ved samtidskunstmuseet i Chicago. Samme år ble et system oppfunnet hvor besøkende kunne velge hvilken musikk de ønsket å høre på og kunne velge mellom flere DJ ’er på stedet. I 2011 ble nyordet lagt til i ordboken Oxford dictionary. Det finnes også stille diskotek i Norge.
María Rodríguez
María Rodríguez (født 19. juli 1946) er en meksikansk volleyballspiller.
Hun representerte Mexico under Sommer-OL 1968 i Mexico by, hvor hun ble nummer 7.
Nedre Telemark prosti
Nedre Telemark prosti var et prosti i Agder bispedømme fra 1843 til 2006.
Historikk
Nedre Telemark og Bamble prosti ble i 1843 delt i Nedre Telemark prosti og Bamble prosti. I 1868 ble Skien prestegjeld skilt ut og dannet et eget Skien prosti. Nedre Telemark prosti lå under Agder bispedømme inntil 1941, så under det kortvarige Skien bispedømme 1942-46, deretter tilbake under Agder fra 1947. Fra 1. januar 2005 ble navnet på bispedømmet endret til Agder og Telemark bispedømme. 1.1.2006 ble prostiet delt mellom Aust-Telemark og Vest-Telemark prostier. Seljord prestegjeld ble overført til Vest-Telemark prosti mens resten gikk til Aust-Telemark prosti. Nedre Telemark prosti bestod av følgende; Holla (og Helgen), Lunde (og Flåbygd) Bø, Sauherad (og Nes), Seljord (Flatdal og Åmotsdal) og Heddal.
Prestegjeld
Nedre Telemark bestod fra starten av følgende prestegjeld:
Boca da Mata
Boca da Mata er en kommune i delstaten Alagoas i nordøstregionen av Brasil.
Henri-Louis Jaques-Droz
Henri-Louis Jaquet-Droz (født 13. oktober 1752 i La Chaux-de-Fonds i Sveits, død 15. november 1791 i Napoli), sønn av Pierre Jaquet-Droz, var en sveitsisk urmaker.
Jaquet-Droz er særlig kjent ved en av ham tilvirket pianospillende automat (androide som forestiller en pike), som korrekt utførte flere musikkstykker.
Finn Poppe
Finn Poppe (født 15. februar 1908, død 13. desember 1993) var en norsk arkitekt som stod bak oppføringen av en rekke funksjonalistiske bygninger i Hamar. Han var far til interiørarkitekt Jon Inge Poppe.
Poppe bodde de første årene på Finse stasjon, der faren var stasjonsmester og seksjonsingeniør. I forbindelse med dette NSB-arbeidet flyttet familien til Drammen i 1913 og Hamar i 1915. Poppe studerte ved Statens håndverks- og kunstindustriskole og senere i Strelitz. Han etablerte egen arkitektpraksis i Hamar i 1932 og hadde også samarbeidsprosjekter med andre arkitekter, så som Fredrik Pettersen, Rolf Prag og brødrene Ørn og Trygve Klingenberg.
Poppes første selvstendige arbeid skal ha vært i forbindelse med Hamar varemesse i 1933. Ikke minst etter bybrannen i 1935 ble det stort behov arkitekttjenester i Hamar, og Poppe var med og satte preg på sentrale deler av Hamar med bygårder av ymse slag. I 1930-årene tegnet han blant annet rutebilstasjon, posthus, hotell og forretningsgårder rundt Østre torg, og han tegnet boliggårder. Etter krigen tegnet han også såkalte saneringsbygg — nye, moderne bygg til erstatning for mer kummerlige hus i sentrumsnære strøk — f.eks. Storhamargata 23. Det mest sentrale Poppe-bygget i Hamar — og det som preger byen mest — er nok Triangelbygget midt i gågaten, på en tomt som tidligere var avsett til rådhus.
Poppe tegnet dessuten mange villaer, deriblant sin egen. Han kom også med forslag til delreguleringer, blant annet for å håndtere gjennomfartstrafikken i byen. I de senere årene tegnet Poppe en rekke villaer på Disen samt bygninger andre steder enn Hamar, så som Eidsvoll sparebank og hus på Åndalsnes, Koppang og Rena.
Verker i utvalg
(I Hamar med mindre annet er nevnt.)
Indalecio Prieto
Indalecio Prieto Tuero (født 30. april 1883 i Oviedo, død 11. februar 1962 i Ciudad de México) var en spansk sosialistisk politiker og en av lederne for Partido Socialista Obrero Español, det spanske sosialistpartiet, i årene før og under den andre spanske republikk.
Eupholus
Eupholus er en gruppe av snutebiller som omfatter en del store og fargerike arter.
Utseende
Store (gjerne 20-30 millimeter), avlange, ofte fargerike snutebiller med kort snute. Arrtene er livlig fargede, kroppen gjerne helt eller delvis kledt med skinnende, blå eller grønne skjell.
Utbredelse
De fleste artene lever på Ny-Guinea.
Systematisk inndeling
thumb|300px| Eupholus bennetti thumb|300px| Eupholus cuvierii
Maid cafe
En maid cafe (japansk: メイドカフェ, maido eller meido) er betegnelsen på en type serveringssteder som inngår i et konsept som hadde sin opprinnelse i Japan som et tilbud til mennesker med tilhørighet i otaku-subkulturen. Konseptet oppsto først i forbindelse med promoteringen av pc-simuleringsspillet Welcome to Pia Carrot i 1998 mens den første permanente kaféetableringen var i Tokyobydelen Akihabara i 2001. I 2009 hadde antallet maidkaféer i Japan vokst til rundt 217.
Det som i hovedsak skiller maidkaféene fra andre serveringssteder er at kunden blir behandlet som en «herre» og servitøren er gjestens «tjener» (maid). Servitørene bruker franske tjenestejenteuniformer og selve kaféen er dekorert med Prinsesse Peach. De forskjellige kaféene kan ha ulike ritualer. For eksempel blir gjesten ofte mottatt av en servitør som ønsker herren velkommen hjem ( お帰りなさいませ、ご主人様 ) og ved ulike anledninger kneler servitøren for kunden. Det er ofte også mulig å betale for å få en servitør til å spille et brett-, kort- eller videospill. I noen kaféer tilbys massasje og ørerens. Maiden fyller en rolle som ligner den geishaene hadde tidligere.
Maidkaféene er basert på kommunikasjon og å få gjestene til å føle seg hjemme og avslappet. Et viktig begrep for konseptet er moe, en slags overdrevet «søthet». Sextjenester tilbys ikke og kaféene har ulike regler som ofte går ut på at man ikke får berøre, forfølge eller ta bilder av maidene. Det er ofte heller ikke lov å be om telefonnummeret.
Konseptet med maidkaféer har spredt seg til blant annet Kina, Sør-Korea, Frankrike, Canada og USA. I Indonesia ble den første kaféen åpnet i 2007 og i 2011 åpnet Russlands første i Moskva.
The Cowboy and the Lady
The Cowboy and the Lady er en amerikansk stumfilm fra 1915, regissert av Edwin Carewe.
Handling
Margaret Primrose får ikke lov av faren til å møte Ted North, som elsker henne. Men faren tvinger Margaret til å gifte seg med Weston, en opprørt ung millionær. Ted velger å reise sin vei etter å ha hørt om dette giftermålet. Men Weston forsømmer Margaret, og fortsetter å drikke. Syv år senere flytter Weston-familien vestover. Ted har i mellomtiden adoptert den lille datteren til en mann som ble lynsjet av Teds cowboyer.
Men Weston fortsetter å drikke alt for mye, og begynner å interessere seg for Molly. Når Mollys kjæreste får vite at Molly og Weston planlegger å stikke av sammen, dreper han Weston. Etter at Ted blir dømt for drapet, basert på omstendighetene, blir Molly bortført av Jim.
Ricardo Martinelli
Ricardo Alberto Martinelli Berrocal (født 11. mars 1952 i Panama by) er en panamansk forretningsmann og politiker for høyrepartiet Cambio Democrático. Han var president i Panama fra 1. juli 2009 til 1. juli 2014.
Martinelli studerte ved University of Arkansas og tok Master of Business Administration ved INCAE i Costa Rica. Han begynte sin næringslivskarriere i Citibank før han gikk over i supermarkedkjeden Súper 99, der han er styreformann.
Martinelli var fra 1994 til 1996 leder for Panamas trygdeetat. Fra 1999 til 2003 var han styreformann for Autoridad del Canal de Panamá og minister for kanalsaker. Martinelli er leder for partiet Cambio Democrático. Han stilte i 2004 som partiets presidentkandidat uten å lykkes. I presidentvalget i 2009 sikret han seg over 60 % av stemmene. Han ble innsatt som Panamas 49. president den 1. juli 2009. I presidentvalget i 2014 tapte han mot Juan Carlos Varela.
Kunståret 1155
Kunståret 1155 er en oversikt over hendelser, fødte og avdøde kunstnerpersonligheter i 1155.
Grunnkretser i Aust-Agder
Grunnkretser i Aust-Agder er liste over grunnkretser i kommuner i Aust-Agder.
VM i langdistanseduatlon 1999
VM i langdistanseduatlon 1999 (verdensmesterskapet i langdistanseduatlon) ble arrangert i Zofingen i Sveits i 1999.
Duatlon er en variant av triatlon, men uten svømming.
Johan Henrik Spørck
Johan Henrik Spørck (født 15. juni 1778 i København, død 26. desember 1849 i Fredrikstad) var en norsk offiser. Han var sønn av Christen Ludvig Spørck, fogd på Hedemarken, og Else Kirstine Juul. 1789–1794 var han elev på Landkadetakademiet, ble 1795 kongelig page, og 1796 fenrik ved Søndenfjældske gevorbne Infanteriregiment, som han tilhørte inntil det ble oppløst 1818. Han ble sekondløytnant 1800, premierløytnant 1803.
Etter at underoffiserskolene var blitt opprettet ved de norske regimentene 1804, var Spørck tilknyttet sitt regiments skole på Fredriksten. Han fikk dessuten i oppdrag å organisere Frederikshalds frivillige borgerlige Jægerkorps, som ble opprettet 1807. Under Krigen med Sverige 1808-1809 viste han stor dyktighet og ble anvendt som en slags stabssjef av kommandanten på Fredriksten, oberst Juul. Han deltok i overfallet på Prestebakke 10. juni 1808.
Under Krigen med Sverige 1814 stod Spørck under oberstløytnant Stabells kommando. Med en liten styrke forsøkte han å oppholde den svenske overmakten i Enningdalen og ved Tistedalselva 31. juli og 1. august. Etter krigen fortsatte han sin tjeneste ved regimentets skole. I 1817 ble han adjutant hos kronprinsen, i 1818 kaptein (grad) ved Frederikstenske gevorbne Musketerkorps, i 1819 oberstløytnant og sjef for korpset, i 1823 oberst, i 1828 generaladjutant, i 1832 generalmajor, sjef for generalstaben og førsteadjutant hos kongen. I 1847 ble han kommandant i Frederikstad, hvor han døde. I 1825-26 ledet han den norske delegasjonen i kommisjonen som utredet Grensekonvensjonen av 1826.
Love Letters in the Sand
Ted Black's Orchestra (med orkesterlederen som vokalist) hadde den første store slageren med denne sangen på Victor 22799.
Coverversjonen til Pat Boone med Billy Vaughn's Orchestra ble en stor slager i juni og juli 1957 og lå fem uker øverst på Billboard Hot 100-singlelisten med totalt 34 uker på listen.
Boones versjon nådde den britiske singlelisten 6. juli 1957 og lå der i 21 uker med nummer to som høyeste plassering.
Engelske Vince Hill med Eddie Lester Singers kom inn på den britiske singlelisten 30. september 1967 og lå der i ni uker med nummer 23 som høyeste plassering. Platens betegnelse var Columbia DB 8268. Arrangør og dirigent var Johnny Harris. Produsent var Bob Barratt.
Norske versjoner
Juul Hansen og I. Eriksen har skrevet norske tekster. I Hansens versjon heter den «Kjærlighetsbrev i sand». I Eriksens versjon bærer den tittelen «Kjærlighetsbrev til deg».
Innspillinger
De to HMV-platene er samme innspilling.
Produsent for innspillingen med Torry Enghs var Bjørn Langli.
Here I Stand
«Here I Stand» (norsk oversettelse: her står jeg) er en popsang fra 2021 som fremføres av den makedonske sangeren Vasil Garvanliev. Sangen var Nord-Makedonias bidrag i Eurovision Song Contest 2021 i Rotterdam i Nederland.
Bakgrunn
Sangen ble internt valgt ut av Makedonsk radio og televisjon (MRT) som Nord-Makedonias bidrag til Eurovision Song Contest 2021. Låten er komponert av Borche Kuzmanovski, Davor Jordanovski og sangeren selv, Vasil Garvanliev. Sistnevnte skulle ha deltatt i konkurransen året før med låten «You», men konkurransen ble avlyst på grunn av koronaviruspandemien.
«Here I Stand» er ifølge Garvanliev skrevet på rappen uten et spesielt fokus eller mål, midt i «kaoset og virvelvinden av skuffelse i fjor». Garvanliev mener sangen ble skapt under et av de «sjeldne øyeblikkene der du er alene med deg selv og lar følelsene strømme fritt i sin reneste form uten selvkritikk, fritt og ærlig».
Borche Kuzamovskia fra det Skopje-baserte rockebandet Nokaut og den makedonske musikeren Davor Jordanovski har jobbet parallelt med arrangementet og produksjonen. Et symfoniorkester i Skopje har bidratt med livemusikk til arrangementet. Bakgrunnsvokalen kommer fra tidligere medlemmer av et amerikansk barnekor, som Vasil Garvanliev selv var medlem i som barn.
Tittelen ble offentliggjort 12. februar, mens sangen ble utgitt på YouTube 11. mars 2021. Den ble sluppet for strømming og nedlastning dagen etter.
Eurovision Song Contest
Sangen var Nord-Makedonias bidrag til Eurovision Song Contest i mai 2021. Nord-Makedonia deltok i semifinale 1 i Rotterdam Ahoy tirsdag 18. mai. Sangen fikk 23 poeng og ble nummer 15 av 16 i sin semifinale. Siden det bare var de ti beste som kvalifiserte seg til finalen, ble sangen slått ut i semifinalen, og «Here I Stand» deltok derfor ikke i finalen lørdag 22. mai.
Strid rundt musikkvideoen
Musikkvideoen til sangen ble sluppet 11. mars, og den ble spilt inn i kunstgalleriet Daut pasjin amam i Skopje. Etter utgivelsen ble musikkvideoen møtt med kritikk i Nord-Makedonia. Årsaken var en kunstgjenstand i galleriet som i videoen kunne se ut som en etterligning av nabolandet Bulgarias flagg. Garvanliev har bulgarsk statsborgerskap på grunn av sin bulgarske bestemor. Kritikken gikk på at Garvanliev bevisst hadde tatt med det bulgarske flagget på videoen, og presset fra offentligheten gjorde at makedonsk fjernsyn redigerte bort kunstgjenstanden fra videoen. I et intervju med den makedonske avisen Sloboden Petsjat understreket Garvanliev at kunstverket ikke hadde noen «kjent tilknytning til det bulgarske flagget» og avviste anklagene om at han bevisst hadde brukt kunstverket for å fremme Bulgaria.
Grant County (Arkansas)
Grant County er et fylke i den amerikanske delstaten Arkansas.
Bermuda under Vinter-OL 2014
Bermuda deltok under Vinter-OL 2014 i Sotsji i Russland i perioden 7. – 23. februar 2014. Dette var sjuende gang landet deltok i en vinterlekene, og som fire år tidligere var Tucker Murphy Bermudas eneste utøver.
30px|Langrenn Langrenn
Bermuda hadde kvalifisert en deltaker i langrenn.
Kunståret 1221
Kunståret 1221 er en oversikt over hendelser, fødte og avdøde kunstnerpersonligheter i 1221.
Abraham-Louis Perrelet
Abraham-Louis Perrelet (født 9. januar 1729 i Neuchâtel i Sveits, død 1826 samme sted) var en sveitsisk urmaker, grunnlegger av klokkemerket Perrelet og skaper av det første automatiske urverk.
Aldeburgh
Aldeburgh er en liten kystby ved Nordsjøen i Suffolk i England. Den ligger på nordsiden av elven Alde. Borgen, som var opphavet til den andre delen av navnet, burgh, har som en stor del av tudorbyen forsvunnet i havet på grunn av erosjon. Byen er kjent for å ha vært hjemstedet til komponisten Benjamin Britten og som senter for den internasjonale Aldeburgh-festivalen for kunstartene ved det nærliggende Snape Maltings som ble opprettet av ham i 1948. Byen har forblitt en kunstnerisk og litterært senter med en årlig poesifestival og flere matfestivaler, foruten også andre kulturelle hendelser. Den var en havn i tudortiden og ble gitt status som borough i 1529 av kong Henrik VIII. Dens historiske bygninger omfatter en møtesal (moot hall) fra 1500-tallet og et martellotårn fra tiden rundt napoleonskrigene.
Rundt en tredjedel av byens eiendommer består av feriehjem. Byen er et turistmål med besøkende som kommer for dens grusstrand som har blått flagg og dens fiskerbuer hvor det daglig blir solgt fisk. Foruten kulturaktiviteter finnes også Aldeburgh Yacht Club. To familiedrevne butikker for fish and chips er listet som blant de beste i Storbritannia. I henhold til folketellingen i 2011 har byen en befolkning på 2 466 innbyggere.
Historie
Stedsnavnet Aldeburgh, som har gitt navn til elven, er av angelsaksisk opprinnelse og har betydningen «gammel borg», men denne borgen, sammen med det meste av byen fra tudortiden, har gått tapt i havet. På 1500-tallet var Aldeburgh en ledende havn, og hadde en blomstrende skipsbyggingsindustri. Francis Drakes skip «Greyhound» og «Pelican» (senere omdøpt til «Golden Hind») ble begge bygd ved Aldeburgh. Flaggskipet til Virginia Company, «Sea Venture», er antatt å ha blitt bygget her i 1608.
Aldeburghs betydning som havn minsket da elven Alde siltet opp og større skip kunne ikke lenger fortøye. Byen fortsatte som hovedsakelig en fiskelandsby fra til 1800-tallet da den fikk ny interesse som et feriested. Mye av den særskilte og til dels snurrige arkitekturen stammer fra denne perioden. Elven har nå en seileklubb og en yachtklubb.
Aldeburgh var den første byen i Storbritannia som valgte en kvinnelig borgermester; Elizabeth Garrett Anderson ble valgt i 1908. Byen var et valgdistrikt for parlamentsvalg fra 1571, med to representanter. Bare deler av innbyggerne, Freemen, hadde stemmerett, og den ble regnet som en råtten valgkrets. Under reformen i 1832 mistet den begge representanter, og ble innlemmet i en større krets.
Skulptur
Ved Aldeburghs strand, en kort avstand nord for byens sentrum, står skulpturen The Scallop («harpeskjellet»), dedikert til Benjamin Britten, som pleide å spasere langs stranden om kvelden. Den ble skapt av rustfritt stål av Suffolk-baserte kunstneren Maggi Hambling. Den 4,6 meter høye skulpturen ble avduket i november 2003. Skulpturen består av to skjell som møtes, hver av dem brukket opp, den øverste delen har bokstaver som perforerer skjellet med teksten: «I hear those voices that will not be drowned» («Jeg hører de stemmer som ikke vil bli druknet»), hvilket er tatt fra Brittens opera Peter Grimes. Skulpturen er ment å behage øyet og sansene, og folk er oppmuntret til å føle på det og se på havet. Skulpturen er likevel kontroversielt hos enkelte lokale som mener at det ha ødelagt stranden. Av den grunn har det blitt vandalisert med graffiti og maling ved minst 13 anledninger i løpet av åtte år, og med forsøk på å få den fjernet ved lovlige midler.
Kultur
Like ved byen, i landsbyen Snape, holdes det hvert år en festival for klassisk musikk i kulturbygningen Snape Maltings. Aldeburghfestivalen ble grunnlagt i 1948 av Benjamin Britten, Eric Crozier og Peter Pears. Britten og Pears døde i Aldeburgh i henholdsvis 1976 og 1986.
Millicent Garrett Fawcett (1847–1929), kvinnesakskvinne, intellektuell, politiker og fagforeningsleder, feminist og forfatter, ble født i Aldeburgh. Dikteren George Crabbe (1754–1832) ble født i byen, og Aldeburgh inspirerte hans dikt «The Village» og «The Borough». Sistnevnte inneholder fortellingen om en fisker ved navn Peter Grimes, som Benjamin Britten baserte sin opera på.
Svømming under VM i svømmesport 2013 – 200 meter brystsvømming kvinner
200 meter brystsvømming kvinner var en svømmeøvelse som ble arrangert under VM i svømming 2013 i Palau Sant Jordi i Barcelona i Spania den 1. og 2. august. Det var påmeldt 39 utøvere.
Aldeburgh
Kultur
Stranden fikk i 2005 blått flagg. Rett sør for den ligger Orford Ness, som er et populært camping- og fiskested og kan nås via en tursti fra Aldeburgh.
Svømming under VM i svømmesport 2013 – 200 meter brystsvømming kvinner
Rekorder
Før konkurransene var gjeldende verdens- og mesterskapsrekorder som følger:
Forsøksheat
Forsøksheat ble avholdt fra 10.37.
Semifinaler
Semifinalene ble avholdt fra kl 18.20.
Finale
Finalen ble avholdt kl 18:55.
Patricia Nava
Patricia Nava (født 31. august 1948) er en meksikansk volleyballspiller.
DB Netze
DB Netze er et tysk selskap som eier og forvalter infrastruktur til jernbanen i Tyskland. Selskapet ble grunnlagt i desember 2007 og eies av Deutsche Bahn.
Greene County (Arkansas)
Greene County er et fylke i den amerikanske delstaten Arkansas.
Aleksandar Aleksandrov
Aleksandar Aleksandrov er navnet til flere personer:
Live aus Berlin
Live aus Berlin er både et musikkalbum og en musikk-DVD utgitt av Rammstein i 1998. DVD-en inneholder blant annet intervjuer, og en konsert fra Wuhlheide i Berlin. Sangene på dette albumet er et slags best of av albumene Herzeleid og Sehnsucht, pluss «Wilder Wein» som er en nyinnspilling av en demo fra 1994.
Bobbie Brebde
Bobbie Brebde (født 31. desember 1970) er en nederlandsk vannpolospiller.
Han representerte Nederland under Sommer-OL 2000 i Sydney, hvor laget hans ble nummer 11.
Håve holdeplass
Håve holdeplass ligger langs Tinnosbanen i Notodden kommune, den ble åpnet 1951. Den har ingen trafikk mer, men er oppført i Jernbaneverkets Network statement og er ikke offisielt nedlagt.
Øvelser under Vinter-OL 1952
Øvelser under Vinter-OL 1952. Det ble konkurrert i åtte sporter, om totalt 22 olympiske titler. Seksten for menn og fem for kvinner og én mixed i kunstløp.
Danzig (andre betydninger)
Danzig har flere betydninger:
Branquinha
Branquinha er en kommune i delstaten Alagoas i nordøstregionen av Brasil.
White Cloud City
White Cloud City er en spøkelsesby i Churchill County i Nevada, USA. Byen hadde et folketall på 40 personer. Byen er nå forlatt og ingen bor der lenger.
Chiquián (distrikt)
Chiquián er et distrikt i provinsen Bolognesi i regionen Ancash i Peru. Distriktet grenser til provinsen Recuay og til distriktet Aquia i nord, til distriktene Huasta, Pacllón og La Primavera i øst, til distriktet Abelardo Pardo Lezameta i sør og til distriktene Ticllos og Cajacay i vest. Distriktets nasjonale statistikkode er 020501 og hovedstaden er Chiquián.
Beretta AR70/90
Beretta AR70/90 er en gassoperert automatrifle og har vært standardvåpen i det italienske militære siden 1990.
Den er kamret for patroner i kaliber 5,56 x 45 mm NATO. Den har sikter for granatutskyting, og kan bli påmontert granatkaster.
Telia Company
Telia Company AB er et svensk-finsk teleselskap som tilbyr telekommunikasjon innen mobiltelefoni, MBB, FWA og Coax/fiber. Selskapet har hovedkvarter i Stockholm, og totalt 25 741 ansatte i Sverige, Europa og Asia per 2013. Administrerende direktør er Allison Kirkby. TeliaSonera konkurrerer innen både fast- og mobiltelefoni i de nordiske markedene, først og fremst mot hovedutfordrerne Tele2 og Telenor. Etter sammenslåingen med finske Sonera 1. januar 2003 er selskapet notert på Stockholms Børs og børsen i Helsingfors. Den svenske og den finske staten eier tilsammen 51 % av aksjene. Andre store eiere er Swedbank og Fjerde AP-fondet.
TeliaSonera har 15,9 millioner mobilkunder i Europa, 16,5 millioner i Kaukasus og Sentral-Asia, og 1,9 millioner mobilkunder i Asia. I tillegg har TeliaSonera store minoritetsposter i selskaper med 43,6 millioner mobilkunder i Russland og 36,3 millioner i Tyrkia, videre indirekte minoritetsposter i selskaper med 10,9 millioner mobilkunder i Ukraina og Hviterussland – i alt 33,9 millioner kroner i kontrollerte selskaper, og 90,8 millioner mobilkunder i ikke-kontrollerte selskaper. Til sammenlikning har Telenor om lag 105 millioner kunder i majoritetseide selskaper og 61 millioner kunder i ikke-kontrollerte selskaper (VimpelCom).
Historie
I 1853 ble Kongliga Elecktriska Telegraf-Werket grunnlagt, det senere svenske selskapet Telia. Etter brudd i forhandlingene om sammenslåing mellom Telia og Telenor i 2000, valgte Telia å fusjonere med finske Sonera. Dette ble besluttet i 2002 og formelt gjennomført 1. januar året etter.
Fusjonen førte til at Telia av konkurranseårsaker måtte kvitte seg med kabel-TV-selskapet ComHem, som var Sveriges største.
TeliaSonera har fortsatt en satsing på fastnett, fiber og internett, men er klart mindre innen mobiltelefoni og TV-distribusjon enn Telenor. De to selskapene har fulgt ulike strategier og hatt ulik utvikling. TeliaSonera har slitt økonomisk de siste årene, med betydelig turbulens og tre ulike toppsjefer bare i kalenderåret 2007.
Virksomhet og selskaper
TeliaSonera består, foruten det svenske telekom-varemerket Telia og finske Sonera, av følgende selskaper per 1. januar 2009:
Telia i Norge
I Norge eier Telia tre selskap, etter en offensiv oppkjøpsstrategi de siste årene. Eierskapene omfatter:
Albino Slug (album)
Albino Slug er et musikkalbum utgitt av Albino Slug i 1993.
Alde
Alde, også kjent som Ore på sør- og vestbredden, er en bred elv med tidevann i Suffolk i England. Den har sitt opphav i samme område som Blyth renner fra, nær Laxfield.
Ved Snape blir den bredere, men fortsetter å slynge seg gjennom landskapet. Den renner så østover et lite stykke, og der den vender sørover deler den seg og renner på begge sider av Havergate Island.
Den renner så langs kysten; området som er skilt fra resten av Suffolk er Orford Ness, som er et populært camping- og fiskeområde. Langs elven finner man dels myrlandskap og dels grus- og sandstrender. Store deler av området rundt det siste stykket av elven eies av National Trust, og kalles Orford Ness National Nature Reserve. Før National Trust tok over området ble det brukt til hemmelige militære tester av radar. Den øvre delen av elven eies av Alde and Ore Association, og inngår i Suffolk Coast and Heaths AONB, et ''Area of Outstanding Natural Beauty.
Aldeburgh har navn etter elven. Rett sør for denne byen vender Alde sørover mot havet. Elven var grunnlag for byens rikdom i tudortiden, da den hadde en innbringende skipsindustri. I 1588 ble fire skip ble sendt ut for å møte den spanske armada fra fjorden elven danner der den møter havet. Etter at elven mudret til møtte skipsindustrien nedgangstider ettersom større skip ikke lenger kunne seile der. En yachtklubb har nå sin havn i fjorden.
Crooky
Crooky er en amerikansk stumfilm fra 1915, regissert av C. Jay Williams.
Handling
Crooky bestemmer seg for at han trenger en ferie fra fengsel. Han unnslipper fengselsbetjentens årvåkenhet, og han stikker av. Samtidig ankommer Bob Roberts, en velstående ranch-eier, til New York på ferie. Men han har også med seg et introduksjonsbrev til den velstående John W. Dough, en Wall Street-magnat, som finansierer en stor jernbane-avtale.
Rauf Aliyev
Rauf Sahraman oglu Aliyev (født 12. februar 1989) er en aserbajdsjansk fotballspiller som spiller for den aserbajdsjanske klubben Inter Baku.
Johan I av Sachsen
Johan I av Sachsen (født 12. desember 1801 i Dresden, død 29. oktober 1873 i Pillnitz, øst for Dresden), med det fulle navnet Johann Nepomuk Maria Joseph Anton Xaver Vincenz Aloys Franz de Paula Stanislaus Bernhard Paul Felix Damasus, var konge i kongeriket Sachsen fra 9. august 1854 til 29. oktober 1873 og medlem av Huset Wettin.
Johan var den tredje sønnen av Maximilian, Prins av Sachsen og Caroline av Borboun, prinsesse av Parma.
Matthijs de Bruijn
Matthijs de Bruijn (født 27. mai 1977) er en nederlandsk vannpolospiller.
Han representerte Nederland under Sommer-OL 2000 i Sydney, hvor laget hans ble nummer 11.
Eureka County
Eureka County er et fylke i den amerikanske delstaten Nevada. Det ligger i de sentrale delene av staten og det grenser mot Elko County i nord og nordøst, White Pine County i øst, Nye County i sør og mot Lander County i vest.
Eureka Countys totale areal er 10,826 km² hvorav 11 km² er vann. I 2010 hadde fylket 1,987 innbyggere og administrasjonssenteret ligger i byen Eureka.
Øvelser under Vinter-OL 1948
Øvelser under Vinter-OL 1948. Det ble konkurrert i ni sporter, om totalt tyve olympiske titler. Seksten for menn og tre for kvinner og én mixed i kunstløp.
Hellandsbygd kapell
Hellandsbygd kapell er en langkirke fra 1956 i Sauda kommune, Rogaland fylke.
Byggverket er i tre og har 50 plasser.
Hellandsbygd kapell ble i 1956 bygd om fra bedehus til kapell. Kapellet har en møte- og aktivitetssal.
Proteuaspa akikoae
Proteuaspa akikoae er en glansvinge som tilhører underfamilien stjertvinger (Theclinae). Arten ble først beskrevet i 2003 og svært lite er kjent om den.
Utbredelse
Arten er bare kjent fra det nordlige Vietnam.
Budd Coast
Budd Coast, også kjent som Budd Land, er en del av Wilkes Land og den delen av kysten av Antarktis som ligger mellom Hatch Islands, ved 109°16'Ø, og Cape Waldron ved 115°33'Ø. Kysten vender mot Davishavet og strekker seg fra Tottenbreen til Vincennes Bay. Den ble oppdaget i februar 1840 av den amerikanske Wilkes-ekspedisjonen (1838–42) ledet av løytnant Charles Wilkes, og ble navngitt av Wilkes etter Thomas A. Budd, fungerende kaptein på sluppen «Peacock», et av skipene som ble brukt i ekspedisjonen. Advisory Committee on Antarctic Names (US-ACAN) tok i bruk navnet i 1947, og Antarctic Names Committee of Australia (ANCA) fulgte etter i 1955.
Referanser
Denne artikkelen inneholder stoff fra United States Geological Survey-artikkelen «Budd Coast» som er i offentlig eie (innhold fra Geographic Names Information System).
Dolerittneset
Dolerittneset er et nes på nordvestsiden av Edgeøya på Svalbard. Det ligger sør for Kapp Lee, på sørsiden av Stretehamna i Søraust-Svalbard naturreservat. Neset har fått sitt navn etter bergarten doleritt.
På Dolerittneset finnes en rekke spor etter ekspedisjons- og fangstlokaliteter som er vernet etter lov om kulturminner.
EM i futsal for kvinner 2023
Europamesterskapet i futsal for kvinner 2023 ble arrangert fra 10. mai 2022 til 19. mars 2023.
De innledende rundene ble arrangert fra 10. til 15. mars 2022, hovedrunden fra 18. til 23. oktober 2022 og finalerunden 17. til 19. mars 2023. Regjerende mestre var Spania, som vinner av EM i futsal for kvinner 2022.
Sluttstilling
Finalene endte som følger:
Turneringens toppscorer ble Carla Vanessa fra Portugal, med 13 mål.
Referanser
<References />
Barabbas (album)
Barabbas er det siste albumet til Albino Slug, og ble utgitt i 1994
Aphneopini
Aphneopini er en gruppe av biller som tilhører den artsrike underfamilien Cerambycinae i familien trebukker (Cerambycidae).
Utseende
Små til middelsstore (ofte ca. 10 millimeter), spinkle, blanke trebukker. Pronotum er mye lengre enn bredt. Dekkvingene er vanligvis smale, men kan være noe bredere.
Utbredelse
De fleste av artene lever i Australia og New Zealand, men gruppen er også representert på Ny-Guinea og Ny-Caledonia.
Berlevåg Fotballklubb
Berlevåg Fotballklubb (stiftet 1978) er en fotballklubb fra Berlevåg i det nordøstlige Finnmark. Klubbens seniorlag spiller i 2022 i 5. divisjon.
Velkommen hjem
Velkommen hjem er Alle Tiders Dusters debut-EP, utgitt i 1981.
The Cub
The Cub er en amerikansk stumfilm fra 1915, regissert av Maurice Tourneur.
Handling
Redaktør for avisen «Louisville Gazette» sender en ung reporter Steve Oldham, for å dekke en feide som begynte når Jim Renlows gris ble oppdaget i å spise Bill Whites neper. Selv om Steve i begynnelsen forsøker å være mest mulig upartisk i denne konflikten, forelsker han seg i læreren Alice Renlow. På en fest drikker Steve for mye, og kysser Peggy White uskyldig.
Men Peggy forteller deretter alle slektningene sine at de har blitt forlovet. Senere, når Steve blir oppdaget i det han kysser Alice på hånden, tar White-familien Steve til fange. De planlegger å skyte ham ved soloppgang. Alice ber Tilden White, som elsker henne, om å la Steve slippe unna.
Aglaostola
Aglaostola er en slekt av biller som hører til familien praktbiller (Buprestidae).
Utseende
En middelsstor, avlang, blankt grønnlig metallisk praktbille.
Utbredelse
Arten er bare kjent fra Jamaica.
Arie van de Bunt
Arie van de Bunt (født 7. juni 1969) er en nederlandsk vannpolospiller.
Han representerte Nederland under Sommer-OL 2000 i Sydney, hvor laget hans ble nummer 11.
Georg av Sachsen
Georg av Sachsen (født 8. august 1832 i Dresden, død 15. oktober 1904 i Pillnitz, øst for Dresden), med det fulle navnet Friedrich August Georg Ludwig Wilhelm Maximilian Karl Maria Nepomuk Baptist Xaver Cyriacus Romanus, var konge i kongeriket Sachsen fra 19. juni 1902 til 15. oktober 1904 og medlem av Huset Wettin.
Georg var den andre sønnen av Johan I av Sachsen og hans kone prinsesse Amalie Auguste av Bayern (1801–1877), datter av Maximilian I av Bayern.
Widzew Łódź
Widzew Łódź er en polsk fotballklubb fra byen Łódź i Polen.
Klubben ble stiftet i 1910 og spiller for øyeblikket i 3. liga. De har vunnet den polske ligaen 4 ganger (1981, 1982, 1996 and 1997). Klubbens offisielle farger er rød-hvit-rød. Rivalen deres er selvfølgelig det andre Łódź-laget, ŁKS Łódź som også spiller i Polsk Ekstraklasa. Klubbens hovedsponsorer er: Harnaś, Lukullus og bwin.com
Det har spilt mange talentfulle spillere hos Widzew Łódź, men Zbigniew Boniek, et av Polens største fotballtalenter noensinne, spilte på Europas All-star-lag i fotball.
Högvalla seminarium
Högvalla seminarium var en skole som ble etablert i 1908 i Karis som Högvalla hushålls- och trädgårdsskola. Den ble grunnlagt av Fanny Sundström. I 1923 flyttet skolen til Hindhår i Borgå landskommun og i 1927 til Boe gård. Elsa Bonsdorff var lenge rektor ved skolen, og ble etterfulgt av Runa Melander, som i 1918 kom fra Sverige for å bli lærer ved skolen.
Skolen ble lagt ned på begynnelsen av 2000-tallet.
White Pine County
White Pine County er et fylke i den amerikanske delstaten Nevada. Det ligger i de østlige delene av staten og det grenser mot Elko County i nord, Eureka County i vest, Nye County i sørvest, Lincoln County i sør og mot delstaten Utah i øst.
White Pine Countys totale areal er 23,042 km² hvorav 53 km² er vann. I 2010 hadde fylket 10,030 innbyggere og administrasjonssenteret ligger i byen Ely.
Cheech og Chong
Cheech og Chong er et amerikansk komikerpar, bestående av Cheech Marin og Tommy Chong. De spilte inn flere humorplater i 1970-årene, men slo først igjennom for et større publikum i 1978 med filmen Up in Smoke. Mye av deres humor dreide seg om bruk av illegale rusmidler, særlig ulike former for cannabis.
Singler
(x) «Santa Claus and His Old Lady» nådde toppen på nummer 3 på Christmas Singles lista. I årene da diagrammet ble publisert, var sanger som dukket opp på skjemaet, ikke kvalifiserte for Hot 100.
Mobilapplikasjoner
Cheech and Chong's The Fatty (2011)
«Bærtur»/«Lillegutt»
Bærtur/Lillegutt er en singel utgitt av Alle Tiders Duster i 1982
Not Dark Yet
«Not Dark Yet» er en sang av Bob Dylan, utgitt på hans studioalbum Time Out of Mind fra 1997, og også som den første singelen fra albumet, utgitt den 2. mars 1998. Den dukker også opp på albumet The Passion of the Christ: Songs Inspired By og på filmmusikken til filmen Wonder Boys. «Not Dark Yet» er også spilt i slutten av dokumentaren Why We Fight. Den ble covret av Robyn Hitchcocks album med Dylan-coversanger fra 2002, Robyn Sings.
Sporlister
CD (COL 665443 2):
2-spors CD (COL 665443 1):
'Not Dark Yet: Dylan Alive! Vol. 2 Japansk EP:'
Esmeralda County
Esmeralda County er et fylke i den amerikanske delstaten Nevada. Det ligger i de sørvestlige delene av staten og det grenser mot Mineral County i nordvest, Nye County i øst og mot delstaten California i sør og vest.
Esmeralda Countys totale areal er 9,295 km² hvorav 1 km² er vann. I 2010 hadde fylket 783 innbyggere og administrasjonssenteret ligger i byen Goldfield.
Arno Havenga
Arno Havenga (født 14. november 1974) er en nederlandsk vannpolospiller.
Han representerte Nederland under Sommer-OL 2000 i Sydney, hvor laget hans ble nummer 11.
Pro Football Hall of Fame
Pro Football Hall of Fame er æresgalleriet for profesjonell amerikansk fotball og ligger i Canton i Ohio. Æresgalleriet ble stiftet i 1963 og innlemmer kjente figurer i idretten inkludert spillere, trenere, lageiere og ansatte som alle har satt sine preg på idretten i National Football League (NFL).
Per 2023 har æresgalleriet 371 medlemmer. Medlemmer blir ofte referert til som «Gold Jackets» på grunn av jakkene de går med under innlemmelsesseremonien. Vanligvis innlemmes mellom fire og ni nye hvert år. I 2020 ble 15 nye medlemmer, kjent som «Centennial Slate», innlemmet i æresgalleriet for å feire ligaens 100-årsjubileum.
Historie
I april 1970 begynte byggingen av den første av flere utvidelser. Den første utvidelsen kostet $620 000 og stod ferdig i mai 1971. Størrelsen ble utvidet til 3 200 m2 ved å legge til et nytt rom, og det ble åpnet en butikk. Dette var også en viktig milepæl for Pro Football Hall of Fame, som nådde 200 000 årlig besøkende for første gang. Dette var tildels på grunn av den økte interessen for idretten som kom med American Football League og ligaens suksess i de to siste tittelkampene mellom AFL og NFL. I november 1977 begynte arbeidet på nok en utvidelse med en prislapp på $1 200 000. Det stod ferdig i november 1978 med en større suvenirbutikk og et bibliotek, samt et dobbelt så stort hovedrom. Den totale størrelsen på galleriet var nå 4 690 m2, over 2,5 ganger så stort som det originale bygget.
Bygget forble stort sett uendret frem til juli 1993, før det ble annonsert en ny utvidelse med et femte rom og en prislapp på $9 200 000. Byggingen stod ferdig i oktober 1995 og byggets størrelse stod da på 7 647 m2. Den klareste utvidelsen var byggingen av GameDay Stadium som viser en av produksjonene fra NFL Films på en 6,1 × 12,8 m stor skjerm.
I 2013 fullførte Hall of Fame det største renovasjons- og utvidelsesprosjektet så langt, og æresgalleriet hadde da et areal på 11 000 m2.
Hall of Fame Village, et utvidelsesprosjekt med en prislapp på rundt $900 millioner like ved Pro Football Hall of Fame, fullførte første fase av byggingen i 2022; andre fase er under planlegging.
Medlemmer
Selv om flere medlemmer har spilt i AFL, Canadian Football League, World Football League, United States Football League, Arena Football League og/eller Indoor Football League, og at der er en avdeling i æresgalleriet spesifikt for alternative ligaer, har ingen spillere, trenere eller ansatte blitt innlemmet uten å ha spilt størsteparten av sin karriere i enten NFL, AFL eller All-America Football Conference.
Spillere i CFL har Canadian Football Hall of Fame; det er kun én spiller, Warren Moon, og to trenere, Bud Grant og Marv Levy, som er innlemmet i begge æresgalleriene.
Også Arena Football League har sitt eget æresgalleri i Arena Football Hall of Fame; det er kun én spiller, Kurt Warner, som har blitt innlemmet i begge æresgalleriene. Indoor Football League, hvor Terrell Owens spilte én sesong, har også etablert et eget æresgalleri.
Chicago Bears har flest Hall of Famere med 37 eller 30 avhengig av hvorvidt spillere som spilte for laget en mindre andel av karrieren sin telles.
Komiteen
En komité bestående av 49 personer, i hovedsak medlemmer av media, kjent som Selection Committee velger kandidater til æresgalleriet.
Hver by med et lag i NFL sender en egen representant fra lokale medier til komiteen; en by med flere lag sender en representant for hvert lag.
Avstemning
For å være en gyldig kandidat til å bli nominert må en spiller eller trener være pensjonert i minst fem år; andre personer som eiere eller arbeidere i lags administrasjoner, kan stemmes in når som helst.
Tilhengere kan nominere spillere, trenere eller støttespillere ved å sende et brev eller en epost til Pro Football Hall of Fame. Komiteen har dermed tre avstemninger per post (i mars, september og oktober) for å kutte listen til 25 semifinalister. I november velger komiteen 15 finalister.
Komiteen møtes deretter under «Selection Saturday», dagen før Super Bowl, for å velge de nye medlemmene. For å bli valgt inn må en finalis få minst 80 % støtte. Minst fire og maks åtte kandidater stemmes inn hvert år.
2020 Centennial Slate
I 2020 valgte en spesialkomite 15 ekstra nye medlemmer, kjent som Centennial Slate, for innlemmelse i æresgalleriet som en feiring av ligaens 100-årsjubileum. Blant disse 15 nye medlemmene skulle ti være seniorer. Januar 11, helgen før divisjonsrunden av sluttspillet, gikk presidenten for Pro Football Hall of Fame David Baker på settet for The NFL Today for å personlig fortelle Bill Cowher, som jobbet som en paneleksert før kampene, at han hadde blitt valgt til å være et av de nye medlemmene.
En dag sennere gikk Baker å settet for Fox NFL Sunday for å fortelle Jimmy Johnson, som jobbet som panelekspert for Fox, at han også hadde blitt utvalgt. Resten av Centennial Slate-medlemmene ble avduket 15. januar.
På grunn av koronaviruspandemien ble de ikke innlemmet før i 2021, men anses fremdeles som medlemmer av Centennial Class of 2020.
Innlemmelsesseremonien
Medlemmer blir ikke innlemmet i Pro Football Hall of Fame som medlemmer av et spesifikt lag. Alle lagene et medlem har vært involvert med listes derimot med likevekt. Hvor Baseball Hall of Fames plaketter vanligvis viser medlemmer iført en lagcaps (med få unntak, som med Catfish Hunter og Greg Maddux), har bystene for medlemmer av NFLs æresgalleri ikke direkte referanser til spesifikke lag. I tillegg til bysten som stilles ut i museet får medlemmer en Gold Jacket, og tidligere medlemmer bruker nesten alltid disse når de er tilstede under seremonier for nye medlemmer.
Tidligere seremonier ble holdt dagen etter (søndag fra 1999 til 2005, lørdag i 2006) på trappene opp mot Hall of Fame-bygget.
Fra og med 2002 ble seremonien flyttet til Fawcett Stadium (nå Tom Benson Hall of Fame Stadium), hvor den ble holdt fra 1963 til 1965. Siden 2007 har seremonien blitt avholdt på lørdag kveld, og siden 2017 to dager etter Hall of Fame Game.
Hall of Fame Game
The Hall of Fame Game den årlige åpningskampen for sesongoppkjøringen, blir spilt i Tom Benson Hall of Fame Stadium i Hall of Fame Village in Canton i Ohio. I 2017 ble kampen for første gang avholdt på en torsdagskveld. Kampen markerer også starten av Enshrinement Week Powered by Johnson Controls.
Ralph Hay Pioneer Award
Ralph Hay Pioneer Award er en utmerkelse som Pro Football Hall of Fame tidvis gir til et individ som har gjort mye for idretten. Prisen er oppkalt etter eieren av Canton Bulldogs og grunnlegger av National Football League Ralph Hay. Den hadde originalt navnet Daniel F. Reeves Pioneer Award, da oppklat etter eier av Los Angeles Rams og hall of famer Dan Reeves. Det er den mest prestisjefylte utmerkelsen Pro Football Hall of Fame deler ut utenom innlemmelse i æresgalleriet. Per 2022 er Steve Sabol, Art McNally, Marion Motley og Bill Willis de eneste som har mottatt prisen og også blitt medlemmer av æresgalleriet.
Kritikk
Det lave antallet nye medlemmer som blir stemt inn hvert år har ført til det noen ser på som en skjevfordeling av representasjon for enkelte posisjoner eller i enkelte kategorier av spillere, fra eksklusjonen av forsvarsspillere generelt (især defensive backs og outside linebacker), special teamere, wide receivere og medlemmere fra senior-kategorien. Der har også blitt rettet kritikk mot at velfortjente spillere har blitt ignorert fordi de spilte mesteparten eller store deler av karrieren på dårlige lag.
I 2009 kritiserte en artikkel i New York Times Pro Football Hall of Fame for ikke å ha inkludert punter Ray Guy i avstemningen.
En annen som har blitt ignorert av æresgalleriet er sportsjournalisten Howard Cosell, som fremdeles ikke har blitt tildelt Pete Rozelle Radio-Television Award til tross for sin tilknytning til Monday Night Football; i en artikkel i Sports Illustrated i august 2010 ble det hintet mot at Cosell kan ha blitt svartelistet av NFL.
Mot slutten av 2010-årene begynte flere kontroversielle og polariserende personer å oppnå kravene for innlemmelse i æresgalleriet. For eksempel gjør Darren Sharpers prestasjoner ham til en solid kandidat, men der er debatt over hvorvidt han bør innlemmes etter at han ble dømt for flere voldtekter etter han pensjonerte seg.
Terrell Owens, som ikke ble innlemmet de to første årene han var en gyldig kandidat til tross for imponerende statistikker, var også omdiskutert: selv da Owens ble innlemmet i 2018 nektet han å delta i innlemmelsesseremonien.
The Curious Conduct of Judge Legarde
The Curious Conduct of Judge Legarde er en amerikansk stumfilm fra 1915, regissert av Will S. Davis.
Handling
Randolph Legarde, en dommer ved en straffedomstol, og er forlovet med Agnes Caverly. Men han blir skadet på grunn av et spark fra en hest mot hodeskallen. Skaden har den virkning at dommer Legarde etablerer en splittet personlighet. Den splittede personligheten innebærer blant annet at dommer Legarde, med forvrengt ansikt, plutselig blir gjennom en metamorfose til en skapning fra underverdenen.